《七言景德寺考试院和李子仪重阳日》
宋代·沈遘

劲风疏雨深秋节，古寺重扃独坐人。菊色未开期有待，萸香欲佩使谁纫。

登高莫作西城望，把镜须怜白发新。持酒劝君休惜醉，定知归日不盈旬。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。